Source: http://ec.europa.eu/civiljustice/case_to_court/case_to_court_pol_mt.htm
Timestamp: 2013-12-06 12:16:05+00:00
Document Index: 800060

Matched Legal Cases: ['qorti ', 'qorti ', 'qorti ', 'qorti ', 'qorti ', 'qorti\n', 'Qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti\n', 'qorti\n', 'qorti ', 'qorti\n', 'qorti\n', 'qorti ', 'qorti ', 'qorti ', 'qorti\n', 'qorti ', 'qorti ', 'qorti\n', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ', 'qorti ']

Kummissjoni Ewropea - Network gudizzjarju ewropew - Ftuħ ta’ kawża fil-qorti - Polonja
L-aħħar aġġornament: 12-05-2009
Ftuħ ta’ kawża fil-qorti - PolonjaDin il-paġna issa skadiet. Il-verżjoni tal-lingwa oriġinali ġiet aġġornata u trasferita lejn il-Portal Ewropew tal-Ġustizzja elettronika.
Nista’ nressaq azzjoni quddiem il-qorti waħdi jew ikolli nqabbad intermedjarju, bħal pereżempju avukat, biex jirrappreżentani? 2.
Quddiem min eżattament għandi napplika: fl-uffiċċju tar-reġistru jew fl-ufiċċju tal-iskrivan tal-qorti jew lil xi amministrazzjoni oħra? 3.
F’liema lingwa nista’ nagħmel ir-rikors tiegħi? Nista’ nagħmlu bil-fomm jew jeħtieġ li jkun bil-miktub? Nista’ nibgħat ir-rikors tiegħi bil-faks jew bil-posta elettronika? 4.
Hemm formoli speċjali biex jitressqu azzjonijiet, jew, jekk le, kif għandi nippreżenta l-każ tiegħi? Hemm elementi li għandhom ikunu inklużi fl-inkartament? 5.
Ikolli nħallas drittijiet tal-qorti? Jekk iva, meta? Ikolli nħallas avukat malli nippreżenta r-rikors tiegħi? 6.
Nista’ nitlob għajnuna legali? (It-tema tal-‘Għajnuna legali’) 1. Nista’ nressaq azzjoni quddiem il-qorti waħdi jew ikolli nqabbad intermedjarju, bħal pereżempju avukat, biex jirrappreżentani?
Fil-prinċipju, il-Kodiċi ta’
Proċedura Ċivili Pollakk (minn hawn ’il quddiem imsejjaħ KĊP) ma jipprovdix
għal rappreżentanza obbligatorja minn avukat. Il-partijiet u l-awtoritajiet
jew rappreżentanti statutorji tagħhom jistgħu jaġixxu quddiem il-qorti
personalment jew permezz ta’ prokuraturi de
facto. Skont l-Artikolu 871 tal-KĊP, ir-rappreżentazzjoni obbligatorja
minn avukat tapplika għal proċedimenti quddiem il-Qorti Suprema. Fi
proċedimenti bħal dawn, parti tista’ taġixxi biss permezz ta’ avukat jew
konsulent legali. Eċċezzjoni waħda għal dan l-obbligu fir-rigward ta’ rikors għal
eżenzjoni minn spejjeż tal-qorti u għall-ħatra ta’ avukat jew konsulent
legali ex officio.
Azzjoni fil-qorti tista’ titressaq
minn individwu li jkollu kapaċità sħiħa, jew minn persuna ġuridika jew
organizzazzjoni soċjali li l-liġi tippermettilha taġixxi, ukoll jekk ma
jkollhiex personalità ġuridika. Individwu jikseb kapaċità legali meta jagħlaq
18-il sena. Individwu li ma jkollux kapaċità jista’ jressaq azzjonijiet
proċedurali biss permezz ta’ rappreżentant statutorju. Persuni ġuridiċi u organizzazzjonijiet
oħra li jkollhom kapaċità li jaġixxu fil-qorti jressqu azzjonijiet
proċedurali permezz tal-korpi awtorizzati biex jaġixxu f’isimhom. Korpi bħal
dawn ikunu obbligati li jagħtu prova tal-awtorità tagħhom li jaġixxu permezz
ta’ dokument, li għandu jkun ippreżentat meta jagħmlu l-ewwel azzjoni
proċedurali.
Il-qorti tista’ temporanjament
tippermetti persuna li ma jkollhiex kapaċità ġuridika jew litiġjuża jew
persuna li ma jkollhiex l-awtorità statutorja xierqa, li taġixxi,
bil-kondizzjoni li qabel l-iskadenza tat-terminu preskritt jiġi rrettifikat kull
nuqqas u li l-azzjonijiet ikunu approvati mill-persuna maħtura għal dak
il-fini. Għal parti li ma jkollhiex kapaċità litiġjuża jew rappreżentant
statutorju u għal parti li ma jkollhiex awtorità maħtura biex tirrappreżentaha,
il-qorti taħtar, fuq talba tal-kontroparti, amministratur ġudizzjarju, jekk
il-parti tkun qed tressaq azzjoni proċedurali urġenti kontra l-persuna
Skont l-Artikolu 87 tal-KĊP,
prokuratur jista’ jkun avukat jew konsulent legali, u f’każijiet ta’
proprjetà industrijali anki konsulent dwar il-privattivi u, barra dan, tista’
tkun persuna li tieħu
ħsieb l-assi jew l-interessi tal-parti u
persuna b’kuntratt permanenti mal-parti, jekk is-suġġett tal-każ ikun skont
l-iskop ta’ dak il-kuntratt, kopartiċipant f’tilwima, kif ukoll il-ġenituri,
ir-raġel jew il-mara, l-aħwa jew id-dixxendenti tal-parti u persuni li jkunu
jiġu mill-parti b’adozzjoni.
Il-prokuratur ta’ persuna
ġuridika jew ta’ impriża, inklużi dawk mingħajr personalità ġuridika, jista’
wkoll ikun impjegat ta’ entità bħal dik jew ikun l-awtorità superjuri tagħha.
Persuna ġuridika li, skont dispożizzjonijiet differenti tal-liġi, tipprovdi
servizzi legali lil impriża, lil persuna ġuridika jew lil entità
organizzattiva oħra, tista’ tagħti prokura ad litem, f’isem l-entità li liha tipprovdi servizzi legali, lil
avukat jew lil konsulent legali, jekk tkun awtorizzata tagħmel hekk minn dik
l-entità.
F’kawżi ta’ paternità jew
manteniment, il-prokuratur jista’ wkoll ikun rappreżentant ta’ awtorità ta’
gvern lokali responsabbli għall-ħarsien soċjali jew organizzazzjoni soċjali
li l-għan ewlieni tagħha jkun li tgħin lill-familji.
F’każijiet relatati
mal-operazzjoni ta’ azjenda agrikola, il-prokuratur tal-bidwi jista’ wkoll
ikun rappreżentant ta’ assoċjazzjoni ta’ bdiewa individwali li tagħha l-bidwi
inkwistjoni jkun membru.
F’każijiet ta’ protezzjoni
tal-konsumatur, il-prokuratur jista’ jkun rappreżentant tal-organizzazzjoni
li l-ħidma statutorju tagħha tkun tinkludi l-protezzjoni tal-konsumatur.
mal-protezzjoni ta’ proprjetà industrijali, il-prokuratur tal-awtur ta’
proposta ta’ invenzjoni jista’ wkoll ikun rappreżentant ta’ organizzazzjoni
li l-ħidma statutorja tagħha tkun tinkludi appoġġ għal proprjetà industrijali
u assistenza lil awturi ta’ proposti ta’ invenzjoni.
2. Quddiem min eżattament għandi napplika: fl-uffiċċju tar-reġistru jew fl-ufiċċju tal-iskrivan tal-qorti jew lil xi amministrazzjoni oħra?
Inti għandek tapplika
lill-qorti billi timla d-dikjarazzjoni tat-talba (att proċedurali) fil-bini
tal-qorti, fl-uffiċċju tal-ġurnal jew billi tibgħat l-istess bil-posta.
3. F’liema lingwa nista’ nagħmel ir-rikors tiegħi? Nista’ nagħmlu bil-fomm jew jeħtieġ li jkun bil-miktub? Nista’ nibgħat ir-rikors tiegħi bil-faks jew bil-posta elettronika?
Id-dikjarazzjoni tat-talba u
atti oħra proċedurali għandhom ikunu ppreżentati bil-Pollakk jew għandu
jkollhom magħhom traduzzjoni bil-Pollakk.
Id-dikjarazzjoni tat-talba
għandha ssir bil-miktub. Eċċezzjoni hija għal każijiet li jkollhom x’jaqsmu
mal-liġi tal-impjiegi u s-sigurtà soċjali, fejn l-impjegat jew il-parti
assigurata li jaġixxu mingħajr avukat jew konsulent legali, jistgħu
jissottomettu l-kawża u l-kontenut ta’ kull appell u atti proċedurali oħra verbalment
lill-qorti li jkollha l-kompetenza, biex ikunu rreġistrati (Artikolu 466
tal-KĊP).
Formoli uffiċjali jkunu
meħtieġa fil-kawżi li l-lista tagħhom tidher fl-Artikolu 1871-2 tal-KĊP
u fi proċedimenti sommarji (ara l-inkartament relattiv għal proċedimenti
sommarji).
Barra minn hekk, jekk
id-dikjarazzjoni tat-talba (att proċedurali) tintbagħat bil-posta elettronika
jew bil-faks, din għandha tkun irreġistrata wara fl-uffiċċju tal-ġurnal
tal-qorti jew tintbagħat bil-posta.
4. Hemm formoli speċjali biex jitressqu azzjonijiet, jew, jekk le, kif għandi nippreżenta l-każ tiegħi? Hemm elementi li għandhom ikunu inklużi fl-inkartament?
L-azzjoni tinġieb billi timtela dikjarazzjoni dwar it-talba. Id-dikjarazzjoni dwar it-talba għandha tkun konformi mar-rekwiżiti ta' att proċedurali (Artikoli 125 sa 128 KĊP) u għandu jkollha l-elementi addizzjonali msemmija fl-Artikolu 187 et seq. tal-KĊP.Att proċedurali għandu jkollu b'mod partikulari:l-isem tal-qorti li lilha jkun indirizzat, l-ismijiet u l-kunjomijiet jew l-ismijiet tal-partijiet tal-kumpanija, tar-rappreżentanti statutorji tagħhom u tal-prokuraturi; il-valur tas-suġġett tat-tilwima (jew il-valur tas-suġġett tal-appell) fi żloti Pollakki, imqarrba 'il fuq sa żlot sħiħ; jekk ikun l-ewwel att fil-kawża, l-isem tal-post tar-residenza jew tal-uffiċċju reġistrat tal-partijiet, tar-rappreżentanti statutorji u tal-prokuraturi tagħhom, u jekk ikun hemm aktar atti, ir-referenza tal-kawża; l-ispeċifikazzjonijiet tat-tip ta' att; il-qofol tar-rikors jew dikjarazzjoni u x-xhieda biex isostnu ċ-ċirkustanzi msemmija; f'atti proċedurali bi tħejjija għas-smigħ (atti preparatorji), l-istatus tal-kawża għandu jkun deskritt fil-qosor, id-dikjarazzjonijiet tal-kontroparti u x-xhieda sottomessa minnha għandhom ikunu indirizzati, u fl-aħħar nett, il-provi li jkunu ser jiġu ppreżentati matul is-seduta għandhom jiġu identifikati jew mehmuża; il-firma tal-parti jew tar-rappreżentant statutorju jew tal-prokuratur; għal parti li ma tkunx taf tiffirma l-att, l-att għandu jkun iffirmat minn persuna awtorizzata minn dik il-persuna, li tgħid għaliex il-parti ma tkunx iffirmat l-att hija nfisha; lista ta' eżibiti; kull att proċedurali għandu jkollu miegħu kopji u kopji tal-eżibiti li jkollhom jingħataw lil persuni li jieħdu sehem fil-kawża, u, jekk l-oriġinali tal-eżibiti ma jkunux intbagħtu lill-qorti, kopja ta' kull eżibit għar-reġistru tal-qorti; f'kawżi tal-kummerċ, hemm l-obbligu li tintbagħat kopja tal-att mal-eżibiti direttament lill-kontroparti u li mal-att tinhemeż il-konferma li jkunu ġew ikkonsenjati jew li jkunu ntbagħtu bil-posta rreġistrata lill-kontroparti (Artikolu 4799 tal-KĊP); barra dan, l-att proċedurali għandu jkollu miegħu prokura, jekk l-att ikun ippreżentat minn prokuratur li ma jkunx issottometta prokura qabel. Skont l-Artikolu 187 tal-KĊP, id-dikjarazzjoni tat-talba għandha tinkludi wkoll:
it-talba speċifikata fid-dettall; fatti li jissustanzjaw it-talba u, jekk ikun meħtieġ, li jissustanzjaw ukoll il-kompetenza tal-qorti. Id-dikjarazzjoni tat-talba tista' tinkludi wkoll: mozzjonijiet għal talba ta' garanzija għall-azzjoni, mozzjonijiet biex is-sentenza tkun eżegwibbli mill-ewwel u biex jinżamm smigħ fl-assenza tal-attur;mozzjonijiet biex isiru tħejjijiet għas-smigħ, l-aktar biex jitħarrku għas-smigħ ix-xhieda u l-esperti maħturin mill-attur, biex issir spezzjoni viżiva, biex il-konvenut ikun ordnat iġib għas-smigħ kull dokument fil-pussess tiegħu li jkun meħtieġ għall-finijiet ta' xhieda jew tal-ispezzjoni viżiva, jew biex tintalab kull prova miżmuma minn qrati, istituzzjonijiet uffiċjali jew partijiet terzi għas-smigħ. 5. Ikolli nħallas drittijiet tal-qorti? Jekk iva, meta? Ikolli nħallas avukat malli nippreżenta r-rikors tiegħi?
Skont l-Att tat-28 ta’ Lulju
2005 dwar spejjeż tal-qorti f’kawżi ċivili, l-ispejjeż tal-qorti (dawn
jinkludu tariffi u nfiq) jitħallsu mill-parti li tissottometti lill-qorti att
soġġett għal ħlas jew li joħloq spejjeż. Il-ħlas għandu jsir fil-mument meta
l-att soġġett għal ħlas ikun ippreżentat fil-qorti. Jekk il-ħlas mitlub ma
jsirx, il-qorti ma tieħu l-ebda azzjoni (Artikolu 1262 tal-KĊP).
Skont l-Artikolu 130 tal-KĊP u
l-Artikolu 1301 tal-KĊP, jekk att proċedurali ma jkunx jista’ jiġi
pproċessat sewwa minħabba nuqqas ta’ konformità mar-rekwiżiti formali, nuqqas
ta’ forma uffiċjali jew nuqqas ta’ ħlas ta’ dritt, il-parti tintalab
tikkoreġi, tissupplimenta jew tħallas l-istess fi żmien ġimgħa, u jekk tonqos
l-att jintbagħat lura lill-parti. Jekk l-att ikun ġie ppreżentat minn persuna
residenti jew li jkollha uffiċċju reġistrat barra mill-pajjiż li ma jkollux
rappreżentant fil-Polonja, it-terminu ffissat biex l-att ikun supplimentat
m’għandux ikun aqsar minn xahar. Jekk ma tkunx ittieħdet azzjoni fit-terminu
speċifikat fl-avviż, l-att jintbagħat lura. Att mibgħut lura ma jkollu ebda
effett mogħti mil-liġi għall-preżentata ta’ att proċedurali fil-qorti. Att
ikkoreġut jew supplimentat fi żmien it-terminu jkun effikaċi mill-mument li
jkun ippreżentat (Artikolu 130 tal-KĊP).
Skont l-Artikolu 1302 tal-KĊP,
atti li jkollhom difetti formali jew li ma jkunx sar ħlas għalihom, ippreżentati
minn avukat, konsulent legali, konsulent dwar il-privattivi jew, fi
proċedimenti tal-kummerċ, minn impriża, jintbagħtu lura b’avviż separat.
Fil-prinċipju, rimedji fil-liġi jew miżuri fl-appell (appelli, denunzji,
denunzji finali, rikorsi biex deċiżjoni legalment valida tkun iddikjarata
kontra l-liġi, oġġezzjonijiet kontra sentenza fil-kontumaċja, talbiet kontra
ordni għal ħlas, denunzji kontra d-deċiżjoni tal-uffiċjal tad-diviżjoni
tal-qorti), li jkollhom difetti formali jew ma jkunux imħallsa, ippreżentati mill-entitajiet
imsemmijin hawn fuq, ikunu wkoll miċħudin mingħajr avviż ieħor biex ikunu
supplimentati.
Rimborż tal-ispejjeż għal
proċedimenti bejn il-partijiet isir skont il-prinċipji stabbiliti fl-Artikolu
98 tal-KĊP sal-Artikolu 110 tal-KĊP u l-Artikolu 520 tal-KĊP. Ir-regola bażika skont l-Artikolu 98
tal-KĊP hija li l-parti li titlef il-kawża tirrimborża lill-kontroparti, meta
tintalab, l-ispejjeż meħtieġa għall-infurzar effettiv ta’ drittijiet u difiza
effettiva (spejjeż ta’ proċedimenti). Barra dan, skont l-Artikolu 100
tal-KĊP, jekk it-talbiet jintlaqgħu parzjalment, l-ispejjeż jinħafru b’mod
reċiproku jew ikunu allokati b’mod proporzjonat. Il-qorti tista’, iżda,
timponi fuq waħda mill-partijiet l-obbligu li tirrimborża l-ispejjeż kollha,
jekk il-kontroparti tkun ammettiet parti żgħira biss mit-talba tagħha jew
jekk biex ikun stabbilit l-ammont dovut lilha kien ikun meħtieġ ftehim
reċiproku jew l-eżami tal-qorti. Fi proċedimenti mhux litiġjużi, kull partiċipant
iħallas l-ispejjeż relatati mal-partiċipazzjoni tiegħu fil-kawża. Il-qori
tista’ tordna li l-ispejjeż jitħallsu abbażi ta’ ħtija jew ekwità, jekk dan
ikun iġġustifikat miċ-ċirkustanzi tal-kawża.
L-ispejjeż meħtieġa għal
proċedimenti mmexxijin minn parti personalment jew permezz ta’ prokuratur li
ma jkunx avukat jew konsulent legali jinkludu l-ispejjeż tal-qorti magħmulin
mill-parti, l-ispejjeż ta’ ivvjaġġar għall-qorti mill-parti jew
mill-prokuratur tagħha u l-ekwivalenti tal-qligħ li tkun tilfet minħabba li kellha
tidher quddiem il-qorti. L-ispejjeż kollha ta’ ivvjaġġar u l-ekwivalenti
f’telf ta’ qligħ ma jistgħux jaqbżu r-rimunerazzjoni ta’ avukat wieħed li
jipprattika fil-post fejn tkun tinsab il-qorti fejn il-proċeduri jkunu
għaddejjin. Spejjeż meħtieġa għal proċedimenti ta’ parti rappreżentata minn
avukat jinkludu d-dritt, mhux ogħla, iżda, mir-rati stabbiliti
f’dispożizzjonijiet separati, u l-ispejjeż ta’ avukat wieħed, l-ispejjeż
tal-qorti u l-ispejjeż għad-dehra personali tal-parti quddiem il-qorti,
ordnata mill-qorti (Artikolu 98 u Artikolu 99 tal-KĊP).
Il-livell tal-ispejjeż
tal-qorti huwa rregolat mill-Att tat-28 ta’ Lulju 2005 dwar spejjeż tal-qrati
f’kawżi ċivili. Il-livelli minimi ta’ drittijiet ta’ avukati u konsulenti
legali huma stabbiliti minn żewġ Regolamenti tal-Ministru tal-Ġustizzja
tat-28 ta’ Settembru 2002. Kull kwistjoni oħra relatata mar-rimunerazzjoni
ta’ avukat jew ta’ konsulent legali hija rregolata mid-dispożizzjonijiet
tal-Artikolu 735 et seq. tal-Kodiċi
Ċivili (KĊ). It-terminu ta’ skadenza għall-ħlas ikun stabbilit bi ftehim bejn
il-partijiet.
L-eżenzjoni mill-ħlas
tal-ispejjeż tal-qorti hija rregolata mill-Artikoli 94 sa 118 tal-Att tat-28
ta’ Lulju 2005 dwar spejjeż tal-qrati f’kawżi ċivili. L-Artikoli 94-98 ta’
dak l-Att għandhom lista tal-kategoriji ta’ entitajiet u każijiet eżenti
mill-obbligu ta’ ħlas ta’ spejjeż tal-qorti bis-saħħa tal-Att. Il-kategorija
ta’ entitajiet eżenti mill-obbligu li jħallsu spejjeż tal-qorti tinkludi,
pereżempju, persuni li jitolbu konferma ta’ paternità jew li japplikaw għal
ħlasijiet ta’ manteniment.
Individwu li jkun għamel
dikjarazzjoni li ma jkunx jista’ jħallas spejjeż tal-qorti bħal dawk bla
ħsara għall-għajxien tiegħu u tal-familja tiegħu, jista’ wkoll jitlob
eżenzjoni minn spejjeż bħal dawk (Artikolu 102). Il-qorti tista’ tagħti
eżenzjoni mill-ispejjeż tal-qorti lil persuna ġuridika jew lil unità
organizzattiva barra minn persuna ġurika li tkun ingħatat il-kapaċità legali
bil-liġi, jekk persuna bħal dik tkun ġabet prova li ma jkollhiex mezzi
suffiċjenti għall-ħlas ta’ spejjeż bħal dawk (Artikolu 103). Barra minn dan,
fir-rigward ta’ organizzazzjonijiet soċjali li ma jkunux involuti
f’attivitajiet ta’ negozju, il-qorti tista’ tagħti eżenzjoni mill-ispejjeż
tal-qorti fil-kawżi tagħhom stess miġjubin b’rabta ma’ attivitajiet soċjali,
xjentifiċi, edukattivi, kulturali, karitevoli jew ta’ għajnuna
għall-individwu fir-rigward tal-protezzjoni tal-konsumaturi, il-ħarsien
tal-ambjent u ħarsien soċjali. Meta
tagħti eżenzjoni mill-ispejjeż tal-qorti, il-qorti tqis, qabel kollox,
l-għanijiet statutorji ta’ operazzjoni u l-ħiliet tal-organizzazzjoni, kif
ukoll il-ħtieġa li jinkisbu dawn l-għanijiet permezz ta’ proċedimenti ċivili.
Applikazzjonijiet għal
eżenzjoni mill-ispejjeż tal-qorti għandhom ikunu ppreżentati bil-miktub jew
bil-fomm biex ikunu rreġistrati fil-qorti fejn il-kawża tkun ser tinbeda jew
tkun għadha għaddejja. L-applikazzjoni għal eżenzjoni mill-ispejjeż tal-qorti
għandha jkollha magħha dikjarazzjoni inklużi dettalji tal-istat tal-familja,
assi, dhul u għajxien tal-persuna li titlob eżenzjoni. Id-dikjarazzjoni
għandha ssir bil-formola preskritta. Jekk id-dikjarazzjoni ma ssirx jew ma
jkollhiex l-informazzjoni kollha meħtieġa, il-parti tintalab biex tirrimedja
n-nuqqasijiet fit-terminu preskritt, u fin-nuqqas ir-rikors jintbagħat lura.
Individwi li l-post ta’ residenza tagħhom ma jkunx fil-kompetenza tal-qorti
jistgħu japplikaw għal eżenzjoni mill-ispejjeż tal-qorti fil-qorti
tad-distrett b’kompetenza għall-post tagħhom ta’ residenza. Il-qorti
tirreferi rikorsi bħal dawn lill-qorti kompetenti mingħajr dewmien.
Fi proċedimenti ta’
reġistrazzjoni ta’ artijiet u ipoteki, eżenzjoni mill-ispejjeż tista’ ssir
biss qabel ma jintbagħat ir-rikors biex jiddaħħal fir-reġistru tal-artijiet u
l-ipoteki. Jekk ir-rikors għad-dħul fir-reġistru tal-artijiet u l-ipoteki jkollu
jsir b’att notarili, eżenzjoni mill-ispejjeż tal-qorti tista’ tingħata biss
qabel ma jkun ġie konkluż dak l-att notarili.
Spejjeż tal-qorti li l-parti ma
kinitx obbligata tħallas jew li ma kellhomx jitħallsu mill-kustodju tal-qorti
jew mill-prosekutur pubbliku ikunu ordnati mill-qorti fid-deċiżjoni li ttemm
il-kawża f’dik l-istanza li jitħallsu mill-kontroparti, jekk ikun hemm motivi
biex isir hekk, soġġett għall-applikazzjoni xierqa tar-regoli dwar ir-rimborż
tal-ispejjeż tal-proċedimenti. Kull spiża li ma tkunx ordnata titħallas
mill-kontroparti, għandha tkun ordnata mill-qorti fid-deċiżjoni finali li
ttemm il-kawża f’dik l-istanza li titnaqqas mit-talba li l-parti tkun rebħet.
F’każijiet fejn b’mod partikolari jkun rakkomandabbli li jsir hekk, il-qorti
tista’ ma tordnax il-ħlas ta’ spejjeż bħal dawn (Artikolu 113).
Eżenzjoni mill-ispejjeż
tal-qorti ma teħlisx lill-parti mill-obbligu li tirrimborża l-ispejjeż
tal-proċedimenti lill-kontroparti.
6. Nista’ nitlob għajnuna legali? (It-tema tal-‘Għajnuna legali’)
Skont l-Artikolu 117 tal-KĊP, parti eżentata għal kollox jew parzjalment minn qorti mill-ispejjeż tal-qorti jew parti li tibbenefika mill-eżenzjoni statutorja mill-ispejjeż, tista' tissottometti, bil-miktub jew bil-fomm biex tkun irreġistrata, rikors biex avukat jew konsulent legali jinħatru għaliha ex officio. Il-parti tissottometti dan ir-rikors lill-qorti fejn il-kawża tkun ser issir jew tkun tinsab pendenti. Parti li l-post ta' residenza tagħha ma jkunx fil-kompetenza ta' dik il-qorti tista' tissottometti r-rikors lill-qorti distrettwali b'kompetenza għall-post tagħha ta' residenza. Il-qorti għandha tirrinvija rikorsi bħal dawn lill-qorti kompetenti mingħajr dewmien. Rikorsi biex jinħatar avukat jew konsulent legali, ippreżentati għall-ewwel darba fi proċedimenti ta' appell jew ta' appell finali, jistgħu jiġu rrinvjati mill-qorti għal eżami mill-qorti tal-prim'istanza.
Il-qorti taċċetta r-rikors, jekk tqis li l-partiċipazzjoni ta' avukat jew ta' konsulent legali tkun meħtieġa fil-kawża inkwistjoni. Il-qorti titlob lill-kunsill tal-avukati tad-distrett jew lill-kunsill tal-konsulenti legali tad-distrett, skont il-każ, biex jaħtru avukat jew konsulent legali. Jekk l-avukat jew konsulent legali maħturin b'dan il-mod ikollu jieħu azzjoni barra mill-kompetenza tal-qorti li tkun qed tiġġudika, il-kunsill tal-avukati tad-distrett jew il-kunsill tal-konsulenti legali tad-distrett, skont il-każ, fuq talba tal-avukat jew konsulent legali maħturin, jaħtru avukat jew konsulent legali minn belt oħra, jekk ikun meħtieġ. Is-sottomissjoni ta' rikors għall-ħatra ta' avukat jew konsulent legali u l-preżentata ta' appell kontra rifjut għall-ħatra tal-istess, ma tinterrompix proċeduri li jkunu jinsabu pendenti, jekk il-materja ma jkollhiex x'taqsam mal-ħatra ta' avukat jew ta' konsulent legali bħala riżultat ta' mozzjoni sottomessa fid-dikjarazzjoni tat-talba jew qabel ma tkun tressqet l-azzjoni. Il-qorti tista', iżda, tissospendi l-eżami tal-każ sakemm jiġi deċiż ir-rikors b'mod legalment validu, u, għaldaqstant, tista' tieqaf milli tiffissa data għas-smigħ, jew tista' tikkanċella jew tiddifferixxi s-smigħ li jkun diġà ġie stabbilit (Artikolu 124 tal-KĊP).Eżenzjoni mill-ispejjeż u l-ħatra ta' avukat ex officio f'tilwim transkonfinali huma rregolati mill-Att tas-17 ta' Diċembru 2004 dwar l-għajnuna legali fi proċedimenti f'kawżi ċivili mmexxijin fi Stati Membri tal-UE u dwar għajnuna legali għall-fini ta' riżoluzzjoni ta' tilwima qabel ma jkunu istitwiti proċedimenti bħal dawn (ara l-folja dwar għajnuna legali).
« Ftuħ ta’ kawża fil-qorti - Informazzjoni Ġenerali | Polonja - Informazzjoni Ġenerali »